Neringa Vaitkutė

Neringa Vaitkutė (g. 1974 m. vasario 22 d. Trakuose) – lietuvių  rašytoja, kurianti vaikams ir paaugliams, biologijos mokytoja. Neringa Vaitkutė yra rašytojos kūrybinis slapyvardis. Tikroji rašytojos pavardė yra Borovikė.

Biografija 
Užaugo Lentvaryje, Trakų rajone. Čia rašytoja lankė vietinį darželį ir baigė vidurinę mokyklą. Vilniaus universitete 1999 m. baigė zoologijos magistro studijas. Šiuo metu dirba biologijos vyresniąja mokytoja Lentvario Motiejaus Šimelionio gimnazijoje.

Kaip vaikų rašytoja, debiutavo knyga „Vaivorykščių arkos“ (2013 m.); tai pirmoji maginės fantastikos nuotykinės trilogijos apie pasaulio gelbėjimą dalis.

Bibliografija

Klampynių kronikos 

 Klampynių kronikos : [apsakymai] / Neringa Vaitkutė ; iliustravo Monika Mitkutė, ciklo „Klampynių kronikos“ 1-oji knyga– Vilnius : Nieko rimto, 2018 – 230 psl.
 Neramios dienos / Neringa Vaitkutė ; iliustravo Neringa Vaitkutė, ciklo „Klampynių kronikos“ 2-oji knyga – Vilnius : Nieko rimto, 2020 – 226 psl.
 Pamiršti dievai / Neringa Vaitkutė ; iliustravo Neringa Vaitkutė, ciklo „Klampynių kronikos“ 3-ioji knyga – Vilnius : Nieko rimto, 2021 – 229 psl.

Tamsa, kuri prabudo 

 Tamsa, kuri prabudo : [romanas] / Neringa Vaitkutė – Vilnius : Nieko rimto, 2014 – 252 psl.
 Miestas be padangės : [romanas] / Neringa Vaitkutė – Vilnius : Nieko rimto, 2015 – 229 psl.
 Devynetas tamsos nešėjų : [romanas] / Neringa Vaitkutė  – Vilnius : Nieko rimto, 2016 – 277 psl.

Kiti 

 Vaivorykščių arkos : [fantastinis romanas] / Neringa Vaitkutė ; iliustravo Lina Eitmantytė-Valužienė – Vilnius : Nieko rimto, 2013 – 373 psl. 
 Titnago plunksna : [nuotykių knyga šeimai!] / Neringa Vaitkutė ; iliustravo Lina Eitmantytė-Valužienė –  Vilnius : Nieko rimto, 2014 –  348 psl.
 Šnabždesiai bedugnėje : [nuotykių knyga šeimai!] / Neringa Vaitkutė ; iliustravo Lina Eitmantytė-Valužienė –  Vilnius : Nieko rimto, 2015 – 390 psl.
 Neišduosiu tavęs : [apysaka] / Neringa Vaitkutė ; iliustravo Marija Smirnovaitė  – Vilnius : Nieko rimto, 2017 – 125 psl
 Jeronimas Dryžius ir Įsivaizduojamų draugų departamentas / Neringa Vaitkutė – Vilnius : Nieko rimto, 2021 – 182 psl.

Apdovanojimai 
 2018 m. Prano Mašioto premija už geriausią metų knygą vaikams ir paaugliams „Klampynių kronikos“.
 2020 m. Vaikų literatūros premija už apysakas „Neišduosiu tavęs“ ir „Klampynių kronikos“.

Išnašos 

Lietuvos vaikų rašytojai